Here is a page extracted from Wikipedia that may contain CSS, HTML, and a lot of unformatted text.

Title: شعار مصر
Content: شعار مصر المستخدم فى العلم هوه العقاب المصرى اللى ضامم جناحاته و لونه دهبى و ف وسط صدره درع عليه علم مصر. و النسر المصرى كان رمز الدوله الأيوبيه من ايام عهد السلطان صلاح الدين الأيوبي، و بيرمز للقوة و للانتصار على الاعداء.بيبص العقاب ناحية اليمين عشان يدل على الأخدان باليمين او التيمن وهو رافع راسه.

تاريخ 

 ظهر اول شعار بيعبر عن شخصية مصر فى بداية عهد الدوله الايوبيه اللى اسسها السلطان صلاح الدين الأيوبي ف مصر بعد ما قضا على الخلافه الفاطميه، وكان شعاره العقاب المصرى اللى بيرمز ل القوة والانتصار على الاعداء، خصوصاً لما كانت مصر بتحارب الصليبيين فى العهد ده.
 رجع العقاب المصرى تاني شعار للدولة بعد اعلان الجمهوريه فى مصر ف عهد الرئيس جمال عبد الناصر، والعقاب كان بيبص يمين دليل على التيمن، وعلى صدره فى هلال وتلات نجوم فى خلفيه خضرا بتدل على أن دين الدولة الرسمي هوه الاسلام، والثلاث نجوم التانيه بتمثل التلات ديانات الرئيسيه ف مصر وهيَ الاسلام والمسيحيه واليهوديه.
 اما ايام الوحدة اللى كانت بين مصر وسوريا اللى عرفت باسم الجمهوريه العربيه المتحده من 1958 لحد 1961 اتحط العقاب شعار مرة تانيه لكن بشكل مختلف شويه، و ده مع تغيير النقش على صدر العقاب بحط نجمتين خضر بيمثلوا مصر وسوريا، بحيث أن النجمة اللى فوق بتمثل الإقليم السوري الشمالي والنجمة اللى تحت بتمثل الاقليم المصري الجنوبي. أُتحط الشعار ده لمصر حتى بعد ما انتهت الوحدة بين مصر وسوريا لحد سنه 1972، لما اتغيير فى عصر الرئيس محمد أنور السادات بعد انضمام مصر لاتحاد الجمهوريات العربيه.
 من ايام ما اتعمل اتحاد الجمهوريات العربية بين مصر وسوريا وليبيا، حط الاتحاد الجديد شعار جديد وهوه الصقر الدهبي اللى باصص شمال عشان يدل على قوة الاتحاد بين البلاد التلاته، و مصر خلته شعارها حتى بعد ما اتفكك الاتحاد لحد سنه 1984، و خلته سوريا وليبيا شعارين ليهم برده لحد دلوقتي .
 فى عهد الرئيس محمد حسنى مبارك، اعتمد الشعار الحالي سنه 1984 شعار رسمي للجمهوريه ، وهو نفس العقاب المصري المعهود من ايام عهد الرئيس جمال عبد الناصر، مع الاختلاف فى الكتابة فى قاعدة الشعار، حيث بقت "جمهورية مصر العربيه" بدل "الجمهوريه العربيه المتحده" مكتوبة بالخط الكوفي، واتشال النجمتين الخضر من نص العلم المنقوش ف صدر العقاب , وأصبح الشعار بيتحط فى وسط علم مصر ابو لون دهبي.

مصادر

شوف كمان 
 علم مصر.
 مصر.

رموز وطنيه مصريه
شعارات بلاد
شعارات الدول
الدوله الايوبيه
شعارات